Højskolen Snoghøj

Højskolen Snoghøj er en folkehøjskole beliggende i Snoghøj, nær Fredericia og Middelfart, hvor den har ligget siden 1913. Skolens historie går dog længere tilbage end dette. Højskolen udbyder primært kurser og forløb indenfor musical, teater og musik.

Skolen historie 
Højskolen Snoghøj fungerede i 1908-1913 som en fiskerihøjskole, placeret i Kerteminde. I 1913 fik skolen nye lokaler, beliggende i Snoghøj. Byggegrunden, og en del af byggeriet, blev doneret af Fru Meldolas, og det lykkedes daværende forstander Andreas Otterstrøm, at sikre den resterende økonomi, så skolen kunne bygges. Tanken med de nye bygninger var, at holde sommerskole for kvinder, med fokus på husholdning, og især på fiskens anvendelse i maden.

Efter 1. Verdenskrig kom skolen i økonomiske udfordringer, og overgik i 1919 til at være en selvejende institution. Samtidig blev der oprettet kurser i folkedans, som stadig er på programmet i dag.

I 1924 blev højskolen solgt til Anna Krogh og Jørgine Abildgaard, som omdannede skolen til en gymnastikhøjskole for piger. Det lykkedes dem på denne tid at gøre skolen landskendt.

Nordisk/Europæisk Folkehøjskole
I 1958 omdannedes Snoghøj Højskole til Nordisk/Europæisk Folkehøjskole med Poul Engberg som forstander. Det betød skolen blev endnu mere fokuseret på den Grundtvigske tilgang, og nu blev en ganske almindelig højskole, med undervisning på et alment plan.

Da den nye forstander, Jakob Krøgholt, kom til, i 1972, ønskede skolen ikke at fremstå som en EU-venlig skole. Samtidig blev skolen mere demokratisk, og tog både elever og lærere med på råd, i forhold til undervisning og styre, dog stadig med stor fokus på EU.

Den næste forstander, Jens Rahbæk Petersen, som kom til i 1980, var dog større modstander af EU, og kørte derfor skolen mindre i retning mod EU, og mere i retning af det nordiske. Dette blev bakket op om, af den næste forstander, Bøje Østerlund, som kom til i 1993. I årene efter døjede skolen med en lav elevtilgang, hvorfor der sadledes om igen.

IT-folkehøjskole
Det betød at i 1999 tiltrådte  et repræsentantskab, mens Bøje Østerlund fortsatte som forstander. Skolen skal nu laves til en IT-folkehøjskole. I 2000 tiltræder Hans Christian Grosbøll-Poulsen som forstander, og er valgt grundet hans virke som cand.theol., samtidig med han har øje for de moderne tider, og på den måde kan kombinere klassiske værdier, med moderne indstillinger.

Efter et par skiftende forstandere, kom Torben Egeris til i 2003,  og  skolen fik en mere musikorienteret profil, og det kan mærkes på undervisningstilbuddene, som bliver mere i form af kurser som de kendes i dag, hvor Martin Elung-Jensen er forstander.

Der er nu undervisning i musical, skuespil, sceneinstruktion, film, dramatisk skrivekunst, scenografi, lyd og lys. Det er endvidere muligt at tage HF-fag i samarbejde med VUC.

Forstandere 

 1908-1924 Andreas Otterstrøm
 1924-1956 Anna Krogh og Jørgine Abildgaard
 1956-1958 Jørgine Abildgaard
 1958-1972 Poul Engberg
 1972-1980 Jakob Krøgholt
 1980-1992 Jens Rahbæk Petersen
 1993-2000 Bøje Østerlund
 2000-2001 Hans Christian Grosbøll-Poulsen
 2001-2001 Jakob Erle
 2001-2003 Hans Jørgen Vodsgård
 2003-2013 Torben Egeris
 2013-2015 Claus Boch
 2015-2016 Michael Kristensen
 2016-2020  Martin Elung-Jensen
2020- Kim Røge

Referencer

Eksterne henvisninger 
 Højskolen Snoghøj

Folkehøjskoler i Danmark
Fredericia